те да представят тримесечните си отчети.
 (39)
 Комисията отхвърля тези аргументи, тъй като Chint Solar е било задължено да отчете препродажбите за независими клиенти в Съюза, но не го е направило. Основанията за отказа са следните:
 а)
 Предложението за ангажимент, включващо едно от свързаните дружества в Съюза, посочено в съображение 5, буква а) по-горе, вече беше прието с временното антидъмпингово мито (12). Клаузите в текста на ангажимента ясно определят задължението препродажбите за независими клиенти в Съюза да бъдат отчитани.
 б)
 Предложението за ангажимент, включващо другото свързано дружество в Съюза, посочено в съображение 5, буква а) по-горе, беше прието за периода на прилагане на окончателни мерки (13). За посоченото свързано дружество обаче не са извършвани продажби след приемането на ангажимента. Поради това аргументите на Chint Solar по отношение на това дружество са безпредметни.
 в)
 CCCME координира подаването на всички тримесечни отчети от участващите в ангажимента дружества, включително тримесечните отчети относно препродажбите. Chint Solar имаше възможност да получи всякаква допълнителна информация за своите задължения за отчитане по ангажимента.
 г)
 В началото на проверката на място Chint Solar предостави непълен тримесечен отчет. Това доказва, че на Chint Solar са му били известни задълженията за отчитане на свързаните с него дружества в Съюза.
 Липса на значително неспазване
 (40)
 Chint Solar заяви също така, че не е налице значително неспазване на условията, понеже делът на неотчетените сделки е незначителен спрямо общия брой сделки за продажба.
 (41)
 Комисията не може да приеме този аргумент. След влизането в сила на ангажимента Chint Solar не е представяло тримесечен отчет относно препродажбите на свързаното с него дружество, посочено в съображение 5, буква а). Това няма отношение към броя неотчетени сделки. Поради това Комисията потвърждава своето заключение, че Chint Solar не е спазило задължението си за отчитане по ангажимента.
 Продажби на свързания производител в Съюза
 (42)
 Chint Solar оспори и заключението, че не е спазило задължението по ангажимента да не сключва компенсаторни споразумения, на следните основания:
 а)
 Chint Solar е уведомило Комисията за придобиването на посочения в съображение 19 по-горе производител на модули в Съюза, на което Комисията не е реагирала.
 б)
 Сложността на ангажимента като цяло е станала причина Комисията да изпрати с течение на времето различни отговори при един и същ сценарий. Поради това е разбираемо, че Chint Solar не е отчитало риска от компенсаторните споразумения до оповестяването на намерението на Комисията за оттегляне на приемането на ангажимента.
 в)
 Продажбите на свързания производител в Съюза не следва да бъдат предмет на условията на ангажимента, който се отнася само за модули и елементи с произход или изпратени от КНР.
 г)
 Chint Solar не е имало намерение за кръстосано компенсиране чрез продажби за същия клиент на Chint Solar от КНР и за свързания производител в Съюза. Разликата в продуктовите спецификации и обичайно прилаганите от конкретния клиент на Chint Solar търговски схеми дават основание за тези паралелни продажби. Chint Solar заяви също така, че продажната цена на свързания производител в Съюза е била в съответствие с пазарната цена. Освен това Chint Solar пое ангажимент да спре продажбата на разглеждания продукт за